ჯენიფერ შრეიდერ ლოურენსიქ დებადჷ 1990 წანაშ 15 მარაშინათუთას ლუისვილს (შტატი კენტუკი, ააშ) ონადგუმე ფირმაშ მოხანდეშ ჰარი ლოურენსიშ დო ობაღანე ბანაკიშ მამუშე კარენ ლოურენსიშ ფანიას. უკვე 14 წანაშ ხანს ძღაბიქ ნტკიცას გინოჭყვიდჷ ქოჸოფედჷკო არტისტი დო თხუ მასქერეფს მიდეჸონესკო თინა ნიუ-იორკიშა, თიშო, ნამდა თექ მუშო აგენტი დუგორუდჷკონ. ოაგენტეეფქ თიში ოარტისტე უნარეფს მაღალი ფასაფა მეჩეს, თიში უმიკუჯინუო, ნამდა თის ვაუღუდჷ სამუშა გონათაფა დო ნაცა. თიქ ათუ სკოლა ექსტერნით 2 წანათ ორდო, თიშო, ნამდა აქტიურო დუჭყაფუდჷკო გინოღალეფი.